মোঃ আলী হোসেন, কক্সবাজার জেলার একটি নাম এবং ইতিহাসের একটি অংশ। জেলার সর্বস্তরের মানুষ থেকে শুরু করে স্বয়ং প্রধানমন্ত্রী শেখ হাসিনা পর্যন্ত যাঁকে সম্মান প্রদর্শন করেছেন। কর্মবীর এই মানুষটিকে সমীহ করেন না জেলাপ্রশাসক কার্যালয়ে এমন কর্মকর্তা-কর্মচারী দেখা মেলা ভার। অনেকেই পরোক্ষে তাঁর সমালোচনা করেন। কিন্তু একটি কথা বলতে কার্পণ্য করেন না। এই একজন মানুষ কক্সবাজার জেলার জন্য রাতদিন পরিশ্রম করে চলেছেন।